દાહોદ જિલ્લાના સંજેલી તાલુકામાં રાજમહેલ રોડ પર આવેલી તાલુકા પ્રાથમિક અને કુમાર શાળામાં ગટરના ગંદા પાણી કમ્પાઉન્ડમાં આવતા બાળકોના આરોગ્યને નુકશાન થાય તે માટે બાળકોના વાલીઓએ શાળામાં રજૂઆત કરતા શાળાના આચાર્ય સંજેલી પંચાયત અને તાલુકા વિકાસ અધિકારીને લેખિત રજૂઆત કરી હતી શાળામાં નવસો જેટલા વિદ્યાર્થીઓ અભ્યાસ કરે છે ત્યારે તેમના જીવને જોખમ હોય સંજેલી નગરમાં ગટરના પાણી વરસાદી પાણીની સાથે પ્રાથમિક શાળાના કમ્પાઉન્ડમાં ઘૂસી જઇ કન્યા શાળાનો કોર્ટ પણ પાડી દીધો હતો તેમજ શાળામાં ઠેર ઠેર ખાબોચીયા ભરાઇ ગયા છે તંત્ર દ્વારા નિયમને નેવે મૂકી નગરમાં કેટલીય જગ્યાએ ગટરો બનાવવામાં આવી છે ત્યારે ગટરોના પાણીનો યોગ્ય નિકાલ વ્યવસ્થા ન કરાતાં ગટરોના પાણી રોડ પર વારંવાર ફરી વળે છે તેમજ કેટલાય વિસ્તારોમાં ગટરો પણ પૂરી દેવામાં આવી છે ત્યારે તંત્ર દ્વારા વારંવાર રજૂઆત છતાં પણ ગટરોના યોગ્ય નિકાલ કરવામાં ન આવતા સંજેલી નગરમાં તમામ મુખ્ય રસ્તાઓ ઉપર ગંદા પાણીની કારણે રાહદારીઓ અને સ્થાનિકોને રોગચાળાનો ભય સતાવી રહ્યો છે.